Астанада АИТВ мен ЖИТС-тің алдын алу айлығы басталды
DATE: 05:32, 14 Қараша 2024 | GMT +5
TITLE: Астанада АИТВ мен ЖИТС-тің алдын алу айлығы басталды
URL: https://kaz.inform.kz/news/astanada-aitv-men-zhits-tn-aldin-alu-ayligi-bastaldi-416e1b/
META: DATE: 05:32, 14 Қараша 2024 | GMT +5
TOTAL WORDS: 198
AUTHOR(S):
TEXT: Бұл күндері денсаулық сақтау, азаматтық қоғам, түрлі ведомстволар АИТВ-инфекциясының таралуының алдын алу бойынша тиімді іс-қимыл жасау үшін бірігеді. Осы жұмыс аясында елордада аталмыш дерт түрлерінің алдын алу бойынша «Дұрыс жолды — адам құқықтарының жолын таңдаңыз» айлығы басталды. — Осы жылдың тоғыз айында елордада АИТВ-инфекциясының 327 жаңа жағдайы анықталды. Олар: 75, 2 пайызы — ерлер, 24, 8 пайызы — әйелдер, 62, 4 пайызы — 20-39 жас аралығында, — делінген хабарламада. Дүниежүзілік науқан аясында 1 қарашадан 1 желтоқсанға дейін Астанада бірқатар іс-шара өткізіледі. Осылайша, бір ай ішінде медицина қызметкерлерінің, азаматтық белсенділердің, білім беру ұйымдарының, ведомстволық органдардың қатысуымен АИТВ-инфекциясының алдын алу және аитвмен өмір сүретін адамдарға қатысты стигма мен кемсітушілікке жол бермеу туралы хабардарлықты арттыру бойынша түрлі іс-шаралар өтіп жатыр. Адамдар көп жиналатын орындарда, саудаойын-сауық орталықтарында, базарларда, теміржол вокзалдарында, әуежайда, сондай-ақ өзге өңірлерден келген қала қонақтары үшін аитвинфекциясы мәселелері бойынша мамандардың консультацияларымен аитвинфекциясына жедел тестілеу өткізілетін акциялар өтеді. Елордада халықтың барлық топтарының АИТВ-ның алдын алу және емдеу қызметтеріне сапалы қолжетімділігін қамтамасыз ету бойынша түрлі шаралар қабылданып жатыр. Осылайша, медициналық ұйымдарда қызмет көрсетумен қатар, халық инвазивті емес экспресс-тестерді қолдана отырып, АИТВ-ға тестілеуден өтіп, ЖИТС-сервистік үкіметтік емес ұйымдарда кеңес ала алады. Бұған дейін хабарлағанымыздай, елордада 9 айда 300-ден астам адам АИТВ инфекциясын жұқтырған
